CELEX: 32021R2108
Language: el
Date: 2021-11-29 00:00:00
Title: Εκτελεστικός κανονισμός (ΕΕ) 2021/2108 της Επιτροπής της 29ης Νοεμβρίου 2021 για την 323η τροποποίηση του κανονισμού (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τις οργανώσεις ISIL (Da'esh) και Αλ Κάιντα

1.12.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 429/97
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2021/2108 ΤΗΣ ΕΠΙΤΡΟΠΗΣ
         της 29ης Νοεμβρίου 2021
         για την 323η τροποποίηση του κανονισμού (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τις οργανώσεις ISIL (Da'esh) και Αλ Κάιντα
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 881/2002 του Συμβουλίου, της 27ης Μαΐου 2002, για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τις οργανώσεις ISIL (Da'esh) και Αλ Κάιντα (1), και ιδίως το άρθρο 7 παράγραφος 1 στοιχείο α) και το άρθρο 7α παράγραφος 1,
         Εκτιμώντας τα ακόλουθα:
         
                     (1)
                  
                  
                     Το παράρτημα I του κανονισμού (ΕΚ) αριθ. 881/2002 απαριθμεί τα πρόσωπα, τις ομάδες και τις οντότητες που αφορά η βάσει του εν λόγω κανονισμού δέσμευση κεφαλαίων και οικονομικών πόρων.
                  
               
                     (2)
                  
                  
                     Στις 23 Νοεμβρίου 2021 η Επιτροπή Κυρώσεων του Συμβουλίου Ασφαλείας των Ηνωμένων Εθνών αποφάσισε να προσθέσει καταχώριση στον κατάλογο προσώπων, ομάδων και οντοτήτων που αφορά η δέσμευση κεφαλαίων και οικονομικών πόρων.
                  
               
                     (3)
                  
                  
                     Επομένως, το παράρτημα I του κανονισμού (ΕΚ) αριθ. 881/2002 θα πρέπει να τροποποιηθεί αναλόγως.
                  
               
                     (4)
                  
                  
                     Για να διασφαλιστεί η αποτελεσματικότητα των μέτρων που προβλέπονται στον παρόντα κανονισμό, αυτός θα πρέπει να τεθεί σε ισχύ αμέσως,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Το παράρτημα I του κανονισμού (ΕΚ) αριθ. 881/2002 τροποποιείται σύμφωνα με το παράρτημα του παρόντος κανονισμού.
         
         
            Άρθρο 2
            Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 29 Νοεμβρίου 2021.
            
               
                  Για την Επιτροπή
               
               
                  Εξ ονόματος της προέδρου
               
               
                  Ο Γενικός Διευθυντής
               
               
                  Γενική Διεύθυνση Χρηματοπιστωτικής Σταθερότητας, Χρηματοπιστωτικών Υπηρεσιών και Ένωσης Κεφαλαιαγορών
               
            
         
         
            (1)  ΕΕ L 139 της 29.5.2002, σ. 9.
      
      
         
            ΠΑΡΑΡΤΗΜΑ
            Στο παράρτημα I του κανονισμού (ΕΚ) αριθ. 881/2002 προστίθεται η ακόλουθη καταχώριση υπό τον τίτλο «Φυσικά πρόσωπα»:
            
                        1.
                     
                     
                        «Emraan Ali (ασθενές ψευδώνυμο: Abu Jihad TNT). Ημερομηνία γέννησης: α) 4.7.1967. Τόπος γέννησης: Rio Claro, Τρίνινταντ και Τομπέιγκο. Υπηκοότητα: α) Τρίνινταντ και Τομπέιγκο· β) Ηνωμένες Πολιτείες της Αμερικής. Αριθ. διαβατηρίου α) TB162181 (διαβατήριο του Τρίνινταντ και Τομπέιγκο που εκδόθηκε στις 27.1.2015 και έληξε στις 26.1.2020)· β) 420985453 (διαβατήριο των Ηνωμένων Πολιτειών της Αμερικής που έληξε στις 6.2.2017). Αριθμός εθνικής ταυτότητας 19670704052 (αριθμός ταυτότητας του Τρίνινταντ και Τομπέιγκο). Διεύθυνση: α) Ηνωμένες Πολιτείες της Αμερικής (υπό κράτηση, Ομοσπονδιακό Κέντρο Κράτησης του Μαϊάμι, αριθμός μητρώου: 10423-509)· β) #12 Rio Claro Mayaro Road, Rio Claro, Τρίνινταντ (προηγούμενη διαμονή 2008-Μάρτιος 2015)· γ) #7 Guayaguayare Road, Rio Claro, Τρίνινταντ (προηγούμενη διαμονή γύρω στο 2003)· δ) Ηνωμένες Πολιτείες της Αμερικής (προηγούμενη διαμονή Ιανουάριος 1991-2008). Άλλες πληροφορίες: α) ανώτερο μέλος του Ισλαμικού Κράτους στο Ιράκ και στο Λεβάντε (ISIL), γνωστό ως Αλ Κάιντα στο Ιράκ. Στρατολόγησε για το ISIL και έδωσε εντολή, μέσω διαδικτυακών βίντεο, σε άτομα για την τέλεση τρομοκρατικών πράξεων. β) Σωματικά χαρακτηριστικά: ύψος: 176 εκατοστά· βάρος: 73 κιλά· σωματότυπος: μεσαίος· χρώμα οφθαλμών: καστανό· χρώμα μαλλιών: μαύρο/φαλακρός· χρώμα επιδερμίδας: καστανό· γ) μιλάει αγγλικά. Ημερομηνία κατονομασίας που αναφέρεται στο άρθρο 7δ παράγραφος 2 στοιχείο θ): 23.11.2021.».